kardosdrur/scandi-wiki huggingface dataset:
Vågan

Vågan er en kommune i Nordland fylke i Norge. Den grænser i nord til Hadsel, i øst til Lødingen og over Sundklakkstraumen i vest til Vestvågøy.

Vågan kommune ligger i Lofoten og omfatter næsten hele Austvågøy, Gimsøya og en række mindre øer, blandt andre Henningsvær og Skrova. Et lille hjørne af Hinnøya tilhører også Vågan. Vågan kommune ligger længst mod øst af de seks lofotkommuner.

Vågan var i middelalderen et kraftcentrum og den første organiserede byorganisering nord for Trondheim.

Erhvervsliv 

Fiskeri er vigtigste erhverv i kommunen. Vågan er Nordnorges næststørste fiskerikommune og har Nordnorges største fiskeopdræt. Værkstedsindustrien er blandt de største i Nordnorge, og øvrig fiskeriservice knyttet til den er betydelig. Andre vigtige erhverv er turisme, handel og offentlige og private tjenesteydelser.

Trafik 
Der er daglig flyforbindelse til de andre lokalflyvepladser i området og hovedrutenettet i Bodø (Flyvepladsen er udsat for dårligt vejr, så tit må man bruge Leknes Lufthavn i stedet). Svolvær anløbes daglig af Hurtigruten. Hurtigbådsforbindelse til Stokmarknes, Bodø og Narvik. Færgeforbindelse til Skutvik/E6. Mod Vesterålen er der færgeforbindelse mellem Fiskebøl og Melbu. Der er gode busforbindelser til og fra Svolvær og bilfærger til Skrova, Brettesnes og Digermulen.

Kendte vågaværinger 

 Ole Juul (1852–1927), kunstmaler
 Gunnar Berg (1863–1893) kunstmaler, født i Svolvær
 Stein Rokkan (1921-1979-), samfundsforsker, født i Vågan

Eksterne henvisninger 

 Kultur i Vågan på kort fra Kulturnett.no
 

Kommuner i Nordland
Austvågøya
Gunnar Berg (maler)

Gunnar Berg (21. maj 1863 i Svolvær i Vågan – 23. december 1893 i Berlin) var en norsk maler, kendt som en af Lofotmalerne.

Han planlagde oprindelig en handelskarriere, og efter læretid i familiens forretning drog han i 1882 til Bergen for at få en handelsuddannelse. Her blev han opfordret til at udnytte sit kunsttalent, og 1883-1885 studerede han malerkunst i Düsseldorf. Efter studierne rejste han hjem til Lofoten hvor han med forældrenes hjælp byggede sig et atelier på Svinøya i Svolvær. Atelieret er moderniseret og bevaret.

Han pendlede mellem Tyskland og Lofoten. Om somrene i Lofoten havde han besøg af mange tilrejsende. Han både solgte kunst, og gav gæsterne en oplevelse af stedet, landsdelen og kunsten. 

I 1893 fik han kræft og fik amputeret det ene ben – alligevel rejste han til Berlin, hvor han døde om vinteren. Gunnar Berg ligger begravet i familiens gravkapel på Gunnarholmen i Svolvær. Der blev der i 1994 rejst en buste af ham.

Gunnar Berg bliver i dag anset som Nord-Norges største maler, og blandt de betydeligste i Norge inden for sin genre. Blandt hans mest betydelige malerier må nævnes Fra Svolvær havn og Trollfjordslaget, det sidste viser en faktisk kampepisode fra Lofotfisket i 1890.

Eksterne henvisninger 

 svinoya.no  Galleri Gunnar Berg
 Lofoten @rt on the www

Litteratur 
 Jens Andvig, «Lofotfisket og Gunnar Berg og Kaare Espolin Johnson». I: Skolp : årsskrift for Vågan historielag, 1984 
 Gerd Røsand Bremnes, «Maleren Gunnar Berg – et hundreårs minne ». I: Årbok for Vågan, 1993
 Holst, Erling. «Gunnar Berg, Lofotens maler». I: Kunst og kultur, 1963
 Per Posti, Trollfjordslaget, myter og virkelighet. Svolvær: Montanus forlag, 2001 (''1. utg: Tromsø, 1991)

Malere fra Norge
Personer døde af kræft
Viggo Bielefeldt

Viggo Emil Bielefeldt (født 16. oktober 1851 i København, død 17. december 1909 sammesteds) var en dansk sanger, komponist, kantor og musiklærer. Faderen, bagermester Heinrich Hellmuth Bielefeldt, var indvandret fra Mecklenburg i Tyskland.

Bielefeldt blev uddannet på Det Kongelige Danske Musikkonservatorium i årene 1867-69 i bl.a. sang og klaver med henholdsvis Carl Helsted og August Winding som lærere. Han debuterede som romancesanger d. 2. marts 1872 og var derefter en kendt og skattet sanger på dette felt.

Derudover var han sanglærer ved Hornemans musikskole og fra 1883 ved Musikkonservatoriet. Fra 1880 var han kantor ved Trinitatis Kirke og fra 1887 ved Holmens Kirke. En overgang, kort efter Gades død, var han også organist ved samme kirke. I 1900 blev han udnævnt til titulær professor. 1892 blev han Ridder af Dannebrog og 1905 Dannebrogsmand.

Han er begravet på Hellerup Kirkegård, med gravminde udført af J. Schannongs Granit-Industri.

Musik 
 En Bryllupsrejse (blandet kor)
 Davids 8. Psalme (mandskor, tenorsolo og messinginstrumenter – 1883)
 Syngeøvelser (sammen med Emil Horneman)
 Melodier til Psalmebog for Kirke og Hjem - udgivne ved V. Bielefeldt (koralbog - 1900)
 Messebog
 Frimurerkantate
 Kantate ved Aarhundredfesten for Slaget paa Reden (1901)

Kilder m.m. 
 Dansk biografisk Leksikon 1905
 Salmonsens Leksikon
 gentofte.dk - Gravmindernes historie på Hellerup Kirkegård 
 

Komponister fra Danmark
Sangere fra Danmark
Danskere i 1800-tallet
Danskere i 1900-tallet
Titulære professorer fra Danmark
Personer i Dansk Biografisk Leksikon
Riddere af Dannebrog
Personer fra København
Frimurere fra Danmark
Tarantula (sang)

"Tarantula" er en sang skrevet af Billy Corgan og udgivet af Smashing Pumpkins. Det var den første single fra bandets sjette album Zeitgeist. 

"Tarantula" blev udgivet som cd-single 2. juli 2007 i Storbritannien, men kunne dog downloades via iTunes allerede fra 21. maj 2007. Den blev spillet for første gang i amerikansk radio dagen forinden. Der var en radiostation, der spillede nummeret to gange inden for bare et kvarter. Det er det første nye, originale musik, som man hører fra Smashing Pumpkins i næsten syv år, og "Tarantula" blev den første singleudgivelse siden 2001. 

Den 15. juli 2007 gik "Tarantula" direkte ind som nummer 1 på den britiske rocksinglehitliste. I Danmark gik singlen direkte ind som nummer 14 på tracklisten. I USA gik "Tarantula" ind som nummer to på den alternative amerikanske hitliste. Det var bandets 17. top 10-hit på denne liste og blot femte gang, at en Smashing Pumpkins-sang kom ind i top 2 (efter "1979", "Bullet with Butterfly Wings", "Thirty-three" og "Stand Inside Your Love"). 

"Tarantula" er udelukkende indspillet af Billy Corgan (sang, guitar, bas) og Jimmy Chamberlin (trommer), som også har produceret sangen. Ifølge Corgan er titlen til sangen til ære for det tyske band Scorpions, som han tidligere har indspillet nummeret "The Cross" med til et Scorpions-album. "Tarantula" er med i computerspillet Tony Hawk's Proving Ground og er temasangen til TNA's årlige Bound for Glory-pay-per-view-show i oktober 2008. Det er anden gang i 2008, at Smashing Pumpkins leverer temamusik til et pay-per-view-show fra Zeitgeist – tidligere var "Doomsday Clock" brugt af Ring of Honor. Både Billy Corgan og Jimmy Chamberlin er store fans af amerikansk wrestling.

Cover 

Paris Hilton, der holder en BlackBerry med Zeitgeist-coveret på, er på coveret til cdsinglen.

B-sider 

 "Death from Above"
 "Zeitgeist"

Begge b-sider er skrevet af Billy Corgan og fungerede også som bonustrack til Zeitgeist. Sangene bliver også jævnligt spillet live af bandet ved koncerter, eksempelvis ved koncerten i Store Vega. Live-versioner af begge sange er inkluderet på bandets live-dvd If All Goes Wrong.

Sange fra 2007
Smashing Pumpkins-sange
Wilhelm Busch

Heinrich Christian Wilhelm Busch (født 15. april 1832 i Wiedensahl ved Stadthagen, død 9. januar 1908 i Mechtshausen, nu en bydel af Seesen i Harzen) var en betydningsfuld humorist og satiriker og regnes for tegneseriernes stamfader med Max og Moritz.

Biografi 
Busch var den ældste i en børneflok på syv. Som niårig kom han 1841 i pleje hos sin onkel Georg Kleine, præst i Ebergötzen ved Göttingen). Først tre år efter så han sine forældre. Buschs onkel gav ham privatundervisning. I efteråret 1846 flyttede Wilhelm Busch sammen med familien Kleine til Lüthorst ved Solling, hvor han 1847 blev konfirmeret af pastor Kleine. 

Samme år indledte han et maskiningeniørstudium på det polytekniske-universitet i Hannover. 1851 afbrød han studiet og studerede på kunstakademierne i Düsseldorf, Antwerpen og til sidst i München.

1854 blev Wilhelm Busch medlem af kunstforeningen Jung München. Efter hans søsters død i juni 1858 koncentrede han sig intensivt med anatomitegning og maleri. Rettighederne til Max og Moritz solgte han som studerende i 1865 for 1700 guldmark til sin forlægger Kaspar Braun, der tjente en formue. Først i høj alder fik Wilhelm Busch af forlaget 20.000 guldmark, som han videregav til velgørende formål. 

1864 udgav han det satiriske værk Der Heilige Antonius von Padua, som blev forbudt og først udkom seks år efter. 1872 flyttede Busch til Wiedensahl, hvorfra han ofte tog på udenlandsrejser til bl.a. Italien og Holland. 1872 skrev og tegnede Busch de tre billedhistorier Die Fromme Helene, Bilder zur Jobsiade og Pater Filuzius. 
1873 udkom Der Geburtstag og 1874 Dideldum. 1898 flyttede han til sin nevø i Mechtshausen. 

Ved siden af sit forfatterskab malede Busch ca. 1000 oliemalerier, som først blev offentliggjort efter hans død i 1908.

Eksterne henvisninger 

 Wilhelm-Busch-Museum Hannover
 Tegneserien Max og Moritz
 Wilhelm-Busch Mølle i barndomsbyen i Ebergötzen 

Personer fra Tyskland
Malere fra Tyskland
Objektivt ansvar

Objektivt ansvar er den juridiske definition af et udvidet ansvarsgrundlag. Så objektivt ansvar kan forstås som et skærpet ansvar. Objektivt ansvar gælder, selv hvis "skaden er hændelig."

Objektivt ansvar er hjemlet (fastsat ved lov eller domstolspraksis) – og som ikke kræver, at skadevolder har handlet culpøst. Dermed er skadevolder erstatningsansvarlig, også uden at have handlet forsætligt eller uagtsomt.

Eksempelvis er der objektivt ansvar for bilister, i henhold til § 101 i færdselsloven og hundeejere jf. § 8 i "Hundeloven" ("Bekendtgørelse af lov om hunde"). I retspraksis (præcedens) er der udviklet objektivt ansvar for pilotering, i dommen om Aalborg Kloster, U.1968.84 H.

Se også 
 Omvendt bevisbyrde

Ekstern henvisning 
  Bekendtgørelse af lov om hunde, populært kaldet "Hundeloven"

Litteratur 

 Bo von Eyben & Helle Isager: Lærebog i erstatningsret. 9. udgave. 2019. Djøf Forlag.

Referencer 

Jura
Retsvidenskab
Juridiske begreber
Vellev

Vellev er en lille landsby i Østjylland med  beliggende i Vellev Sogn i den vestligste del af Favrskov Kommune i Region Midtjylland. Den ligger midt mellem Langå og Ulstrup med 3 kilometer til hver af byerne. Landsbyen er bygget op omkring tre omdrejningspunkter, nemlig kirken, skolen og idrætsforeningen. Udover disse har landsbyen også en aktiv borgerforening med et ofte anvendt forsamlingshus.

Skolen har 83 elever fordelt på 7 klassetrin, fra børnehaveklasse til 6. klasse.  De fleste af eleverne stammer fra enten byen selv, Hvorslev, de omkringliggende landbrug og bebyggelser. Favrskov Kommune besluttede at lukke Vellev Skole i midten af 2013 , hvorefter skolen blev omdannet til en friskole.

Om landsbyen 
Vellev er en af de få landsbyer, der har bevaret sin forte, som i dag bliver brugt som idrætsområde og som skolens legeplads.

Tidligere havde byen et relativt stort forretningsliv med bank (filial), bageri, brugsforening, skomager, smedje, mejeri og Multikøb webshop. Den tidligere brugsforening er siden blevet ombygget til et galleri. Mejeriet var igennem mange år byen største arbejdsplads, hvor der blandt andet blev fremstillet en særlig grubeost, som efter fremstillingen blev transporteret til modning i Mønsted Kalkgruber. Mejeriet er nu også nedlagt og bygningerne er jævnet med jorden, og efter en periode, hvor man fra forskellig side søgte nye anvendelsesmuligheder, blandt andet egnsteater og udvidelse af skolens idrætshal, er mejerikomplekset nu nedrevet. Med undtagelse af galleriet er byens forretningsliv nu praktisk talt ikke-eksisterende.

Før kommuneomlægningen i 2007 hørte Vellev under Hvorslev Kommune og Viborg Amt.

Galleri

Kilder

Eksterne henvisninger 
 Vellev hos InfoLand
 Kort over Vellev
 Vellev Skole
 Vellev Idrætsforening af 1929
 Vellev Kirke
 Vellev Børnehus 

Byer i Favrskov Kommune
Byer og bydele med genforeningssten
Anti-Defamation League

Anti-Defamation League (ADL) er en amerikansk, jødisk lobbyorganisation grundlagt i 1913 med det formål at stoppe krænkelse af jøder og jødedom. ADL's formålsparagraf slår fast at "[t]he immediate object of the League is to stop, by appeals to reason and conscience and, if necessary, by appeals to law, the defamation of the Jewish people. Its ultimate purpose is to secure justice and fair treatment to all citizens alikeand to put an end forever to unjust and unfair discrimination against and ridicule of any sect or body of citizens".

Organisationen kæmper mod organisationer, institutioner og enkeltpersoner som de opfatter som "antisemitiske" eller "ekstremistiske". Den kæmper også mod diskriminering og hetz mod andre trosretninger, og har haft nære bånd til amerikanske borgerretsorganisationer.

Kritikere, heriblandt Noam Chomsky, har beskrevet organisationen som havende et ensidigt fokus på at støtte israelsk politik, og betegne alle former for kritik af organisationen som "antisemitisk". Det er også kontroversielt at organisationen har ført mapper og oversigter over grupper, der er kritiske over for Israel,som også har inkluderet organisationer såsom American Civil Liberties Union og African National Congress.

Historie 
ADL blev grundlagt i 1913 som en direkte respons på justitsmordet mod Leo Frank, en jødisk fabrikejer i staten Georgia som var blevet anklaget for mord (senere efterforskning viste at han var uskyldig) og derefter lynchet af en racistisk pøbel mens han ventede på at sagen skulle komme op igen for retten.

Siden grundlæggelsen af staten Israel har forsvaret af denne været særligt vigtigt. ADL slår fast at "[c]riticism of particular Israeli actions or policies in and of itself does not constitute anti-Semitism. Certainly the sovereign State of Israel can be legitimately criticized just like any other country in the world. However, it is undeniable that there are those whose criticism of Israel or of "Zionism" is used to mask anti-Semitism."

Kritik af ADL 
Norman Finkelstein, forfatter af den kontroversielle "The Holocaust Industry", har anklaget ADL for at fremstille jøderne som historiens største offerfolk. Ifølge Finkelstein bidrager en sådan fremstilling til at dæmpe betydningen af undertrykkelse og forfølgelse af andre folkegrupper, som sigøjnere, armenerne i Tyrkiet og palæstinensere i dagens Israel. Han anklager dem, i lighed med flere kritikere, for at sætte lighedstegn mellem kritik af Israel og antisemitisme. Kritikere mener også at ADL overdriver omfanget af antisemitisme, både i sig selv og i forhold til hetzen mod andre grupper, for at fremhæve særlige jødiske og/eller zionistiske mål.

I 2002 blev ADL kendt skyldig i at have spioneret mod flere prominente pro-palæstinske aktivister i USA, deriblandt Jeff Blankfort.

Fodnoter 

Jødedom
Organisationer fra USA
LucasArts

LucasArts er en amerikansk videospiludvikler og distributør grundlagt i 1982 som en underafdeling af Lucasfilm. Firmaet var før i tiden kendt for sine innovative adventurespil så som Monkey Island-serien. Siden slutningen af 90'erne har firmaet dog fokuseret mest på spil til Star Wars og Indiana Jones.

Firmaets historie 
Firmaet blev grundlagt i 1982 for at udvikle videospil under moderselskabet Lucasfilm. Grunden til dette var, at George Lucas ville have sit firma til at udvide dets område til mere end bare film. Derfor begyndte han et samarbejde med Atari om at udvikle spil.

Det første spil, der blev udgivet af dette nye firma, var Ballblazer og Rescue on Fractalus!, begge udgivet i 1984. Beta-versioner af spillene nåede dog ud før den officielle udgivelse. Lucasfilm Games udviklede spilene, men i de første mange år stod andre firmaer for deres distribution. Atari stod for distributionen til Atari-systemerne, Activision og Epyx stod for PC-udgivelserne.

I 1990 reorganiserede Lucas de fleste af sine firmaer. Videospil-delen af Lucasfilm blev herefter en del af LucasArts Entertainment sammen med to andre firmaer, Industrial Light & Magic og Skywalker Sound. Senere hen blev de to andre firmaer udskilt fra LucasArts-navnet igen og blev til Lucas Digital. Herefter var LucasArts navnet det officielle navn for spil-delen af Lucas-firmaerne. I 1993 besluttede LucasArts så at lave deres første videospil baseret på Star Wars-filmene.

Firmalogoet

Eksterne henvisninger 
 Officiel hjemmeside for LucasArts

Referencer 

Etableret i 1982
Computerspilsvirksomheder fra USA
Vester Hæsinge Kirke

Vester Hæsinge Kirke ligger i Vester Hæsinge Sogn på Sydfyn.

Historie 
Kirken er fra omkring år 1200. Den skal være stærkt ombygget ved reformationen i 1536.
Tårnet skulle også være fra den tid.
Over langhusets rygning var der tidligere et lille spir med to klokker.
I forbindelse med en større restaurering i 1890 blev korgavlen ommuret, og de røde støttepiller blev etableret. Det var også ved den lejlighed, at våbenhuset ved sydsiden blev nedrevet og et nyt opført på nordsiden. Det vi kender i dag.

Eksterne kilder og henvisninger 

 Vester Hæsinge Kirke  hos nordenskirker.dk
 Vester Hæsinge Kirke hos KortTilKirken.dk

Kirker i Faaborg-Midtfyn Kommune
Kirker i Fyens Stift
Kirker i Svendborg Amt
Tadeusz Mazowiecki

Tadeusz Mazowiecki (født 18. april 1927 i Płock, død 28. oktober 2013 i Warszawa) var en polsk journalist, forfatter, samfundsaktivist og politiker. Var den Tredje Polske Republiks første premierminister.

Oprindeligt forbundet med partiet den Demokratiske Union (UD), senere Frihedsunionen (UW), nu Demokratiske Parti – demokraci.pl. Medlem af den Polske Folkerepubliks (PLRs) Sejm og den Polske Republiks (RPs) Sejm.

Polens regeringsledere
Lov og Retfærdighed

Lov og Retfærdighed (; ; PiS) er et polsk nationalkonservativt, kristendemokratisk og højrepopulistisk politisk parti. Partiet er med 198 pladser i Sejmen og med 48 pladser i Senatet pr. oktober 2019 det største politiske parti i det polske parlament. Polens premierminister Mateusz Morawiecki har siden marts 2016 været medlem af partiet. 

Partiet blev stiftet i 2001 af tvillingerne Lech og Jarosław Kaczyński i forbindelse med sammenbruddes af Solidaritets valgalliance ('Akcja Wyborcza Solidarność', AWS). Partiet vandt det polske parlamentsvalg i 2005 og samme år vandt Lech Kaczyński det polske præsidentvalg. Jarosław var Polens premierminister fra 2006 til 2007, hvor partiet tabte parlamentsvalget til Borgerplatformen. Flere ledende medlemmer af partiet, herunder daværende præsident Lech Kaczyński, omkom ved en flyulykke den 10. april 2010.

Ideologi og politisk profil

Økonomi 
Lov og Retfærdighed ønsker et social sikkerhedsnet, børnepenge til store familier og lavere pensionsalder. Partiet advokere for at skabe en velfærdstat i polsk version, hvilket står i kontrast til Lov og Retfærdigheds rival Borgerplatformen's neoliberalistisk økonomiske sparepolitik. Partiets økonomiske socialpolitik er blevet beskrevet som venstreorienteret og socialkonservativt.

Parties grundlægger Lech Kaczyński, dannede Lov og Retfærdighed efter at være blevet uenig med Solidaritets valgalliances økonomisk kurs, da Solidaritet ønskede at lyn-liberaliser landet med "Chokterapi".

Social - og værdipolitik 
I sociale spørgsmål er partiet stærkt konservativt og traditionalistisk. 

Lov og retfærdighed ønsker at bevæge Polen i en nationalkonservativ og katolsk kurs, hvor man sætter værdier som familie, kirken og patriotisme højt. Partiet er stor modstander af LGBT-samfundet og kalder "LGBT-ideologien" værre end kommunisme. Lov og Retfærdighed har også, siden partiet kom til magten i 2015, indført LGBT-fri zoner, hvor det eksempelvis er forbudt for homoseksuelle at holde i hånd eller kysse offentlig. Partiets tidligere formand Lech Kacyński blev internationalt kritiseret, i sin tid som Warszawas overborgmester, for at forbyde bøsseoptog. Partiet er også imod at homoseksuelle kan blive offentlig ansat, fx som lærer.

Partiet er imod indvandring og vandt valgt i 2015 dels på ikke at ville tage imod nogen flytningen. Lov og Retfærdighed er også modstander af et fælles EU-asylpolitik. Lov og Retfærdighed er blevet beskrevet som ærkekonservativt, nationalistisk, højrepopulistisk, katolsk, EU-skeptisk og positiv overfor det ultra-religiøse højre. Partiet støtter også et næsten total forbud mod abort og ønsker at stamme Polens abortlovgivning, som allerede en af de strengeste i Europa.

Valg og opbakning 
Partiet er indgået i en koalition sammen med Det forenede Polen, Aftale, Republikansk parti, Frihed og Solidaritet og Polens Folkeparti "Piast" ved navn Forenede Højre. 

Lov og Retfærdighed står stærkest i det sydelig og det østlig Polen, og særligt i landområderne.

Parlamentsvalg 
Sejm

Referencer 

Politiske partier i Polen
Nationalkonservative partier
Etableret i 2001
Elsker, elsker ikke

Elsker, elsker ikke, eller Elsker - elsker ikke har flere betydninger:
 Elsker, elsker ikke (leg)
 Elsker, elsker ikke (film fra 2002) – Fransk film med bl.a. Audrey Tautou
 Elsker, elsker ikke (film fra 1995) – Dansk film med Lars Brygmann
 Elsker, elsker ikke (film fra 1970) – Fransk film med bl.a. Jean-Pierre Léaud og Claude Jade, instrueret af François Truffaut
 Elsker, elsker ikke (film fra 2003) – dansk kortfilm instrueret af Poul Berg
 Elsker, elsker ikke (film fra 2021) – en dansk dokumentarfilm
Demokratiske Parti – demokraci.pl

Det Demokratiske Parti – demokraci.pl (pl. Partia Demokratyczna – demokraci.pl, PD) er et polsk liberalt og centrisk politisk parti. Partiet blev oprindeligt stiftet af daværende premierminister Tadeusz Mazowiecki i 1990 under navnet den Demokratiske Union (UD) og skulle repræsentere Solidarność' moderate fløj. Fra 1994 fungerede det under navnet Frihedsunionen (UW), for så endelig den 7. maj 2005 at tage det nuværende navn det Demokratiske Parti – demokraci.pl. Partiet befinder sig for tiden uden for det polske parlament, men har repræsentanter i Europa-Parlamentet.

Politisk program 
Det Demokratiske Parti er tilhænger af en stat der sikrer lige tilgang til viden, værner som samfundets samhørighed, garanterer borgernes sikkerhed og erhvervslivets frihed ved samtidig respekteren af arbejdstagernes rettigheder. Til partiets postulater hører:

 støtte til en europæisk forfatning
 nedsættelse af skatter, fx PIT (indkomstskat), samt en gradvis indførelse af flad skat på 19% med tre lettelser: virkomheds-, familie- og investeringslettelse
 nedsættelse af de omkostninger ved arbejde der ikke udgøres af løn og skattelettelser for personer der etablerer deres første firma
 oprettelse af nye arbejdspladser, bl.a. ved at fritage nyuddannede der begynder deres første arbejde fra betaling af ZUS (statslig social forsikring)
 udnævnelse af en virksomhedsombudsmand til at forsvare de der er blevet forurettet af skattekontorer eller andre offentlige institutioner
 forhøjelse af udgifterne til uddannelse
 oprettelse af en stipendiefond for unge fra landet
 udbredelse af børnehavegang for 5-årige (især fra landområder) og undervisning i to fremmedsprog allerede i grundskolen (1.-6. klasse)
 standardisering af priserne på sundhedsydelser i hele landet
 stabilisering af bestemmelserne for levering af sundhedsydelser
 omstrukturering af de offentlige sygehuses gæld
 skabelse af et net af offentlige sygehuse der ikke underlægger privatisering
 nedsættelse af priserne på telekommunikation – for at lette adgangen til internettet

PD går derudover ind for en liberalisering af abortlovgivningen, indførelse af registrede partnerskaber for homoseksuelle, indførelse af delvis brugerbetaling på statslige studier og offentlige hospitaler og adskillelse mellem staten og kirkerne.

Partiet er til gengæld imod nedlæggelse af distrikterne (powiaty), opløsning af senatet, legalisering af eutanasi, genindførelse af dødsstraf og tilbagetrækning af de polske soldater fra Irak.

Europarlamentarikere 
 Bronisław Geremek, historiker, tidl. udenrigsminister
 Jan Kułakowski, jurist
 Janusz Onyszkiewicz, tidl. forsvarsminister, næstformand for Europaparlamentet i årene 2004–2007
 Grażyna Staniszewska, tidl. medlem af Senatet (2001–2004) og Sejmen (1989–2001)

Politiske partier i Polen
Socialliberale partier
Etableret i 2005